CELEX: 32011R0185
Language: hr
Date: 2011-02-25 00:00:00
Title: Uredba Komisije (EU) br. 185/2011 od 25. veljače 2011. o izmjeni Uredbe Vijeća (EZ) br. 499/96 o carinskim kvotama Unije za određenu ribu i proizvode ribarstva i žive konje podrijetlom s Islanda

02/Sv. 016
            
            
               HR
            
            
               Službeni list Europske unije
            
            
               271
            
         32011R0185
   
               L 053/36
            
            
               SLUŽBENI LIST EUROPSKE UNIJE
            
            
               25.02.2011.
            
         
      UREDBA KOMISIJE (EU) br. 185/2011
   od 25. veljače 2011.
   o izmjeni Uredbe Vijeća (EZ) br. 499/96 o carinskim kvotama Unije za određenu ribu i proizvode ribarstva i žive konje podrijetlom s Islanda
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 499/96 od 19. ožujka 1996. o otvaranju i predviđanju upravljanja carinskim kvotama Zajednice za određene proizvode ribarstva i žive konje podrijetlom s Islanda (1), a posebno njezin članak 5. stavak 1. točke (a) i (b),
   budući da:
   
               (1)
            
            
               U 2009. završeni su pregovori o Dodatnom protokolu uz Sporazum između Europske zajednice i Republike Islanda o posebnim odredbama primjenjivim za razdoblje od 2009. do 2014. na uvoz u Europsku uniju određene ribe i proizvoda ribarstva, dalje u tekstu „Dodatni protokol”.
            
         
               (2)
            
            
               Potpisivanje, u ime Europske unije, i privremena primjena Dodatnog protokola, odobreni su Odlukom Vijeća 2010/674/EU od 26. srpnja 2010. o potpisivanju i privremenoj primjeni Sporazuma između Europske unije, Islanda, Lihtenštajna i Norveške o financijskom mehanizmu EGP-a za razdoblje od 2009. do 2014., Sporazuma između Europske unije i Norveške o norveškom financijskom mehanizmu za 2009.-2014., Dodatnog protokola Sporazumu između Europske ekonomske zajednice i Islanda o posebnim odredbama primjenjivim na uvoz u Europsku uniju određene ribe i proizvoda ribarstva za razdoblje od 2009. do 2014. i Dodatnog protokola uz Sporazum između Europske ekonomske zajednice i Norveške o posebnim odredbama primjenjivim na uvoz u Europsku uniju određene ribe i proizvoda ribarstva za 2009.-2014. (2).
            
         
               (3)
            
            
               Dodatnim protokolom predviđaju se nove godišnje carinske kvote oslobođene carine za uvoz u Europsku uniju određene ribe i proizvoda ribarstva podrijetlom s Islanda.
            
         
               (4)
            
            
               U skladu s tim Dodatnim protokolom količine carinskih kvota oslobođenih carine za prvo 12-mjesečno razdoblje od 1. svibnja 2009. do 30. travnja 2010. dodijelit će se drugome razdoblju carinskih kvota. Nadalje, neiskorištene količine carinskih kvota za neke proizvode za razdoblje carinskih kvota od 1. ožujka 2011. do 30. travnja 2011. treba prenijeti u odgovarajuće carinske kvote za razdoblje od 1. svibnja 2011. do 30. travnja 2012.
            
         
               (5)
            
            
               S ciljem provedbe carinskih kvota predviđenih Dodatnim protokolom, potrebno je izmijeniti Uredbu (EZ) br. 499/96.
            
         
               (6)
            
            
               Potrebno je zamijeniti sadašnje upućivanje u Uredbi (EZ) br. 499/96 na cijenu franko granice upućivanjem na prijavljenu carinsku vrijednost u skladu s Uredbom Vijeća (EZ) br. 104/2000 od 17. prosinca 1999. o zajedničkom uređenju tržišta proizvodima ribarstva i akvakulture (3), i predvidjeti da, kako bi ispunjavala uvjete za povlastice utvrđene u Dodatnom protokolu, ta vrijednost mora biti najmanje jednaka svakoj referentnoj cijeni koja je utvrđena ili će se utvrditi u skladu s istom Uredbom.
            
         
               (7)
            
            
               Protokol 3. uz Sporazum između Europske ekonomske zajednice i Republike Islanda o određenju pojma proizvoda s podrijetlom i utvrđivanju organizacije upravne suradnje izmijenjen je Odlukom br. 2/2005 Zajedničkog odbora Europska zajednica-Island od 22. prosinca 2005. (4). Stoga je neophodno izričito predvidjeti primjenu Protokola 3. kako je izmijenjen 2005.
            
         
               (8)
            
            
               U okviru sporazuma u obliku razmjene nota između Europske zajednice i Republike Islanda o dodatnim povlasticama u trgovini poljoprivrednim proizvodima potpisanog na temelju članka 19. Sporazuma Europske ekonomske zajednice, priloženog Odluci Vijeća 2007/138/EZ (5), liberalizirana je trgovina živim konjima između Europske unije i Islanda u neograničenim količinama. Stoga je carinska kvota utvrđena u Prilogu Uredbi (EZ) 499/96 za žive konje suvišna.
            
         
               (9)
            
            
               Radi jasnoće i uzimanja u obzir izmjena oznaka kombinirane nomenklature utvrđenih Uredbom Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (6) i pododjeljaka TARIC, primjereno je zamijeniti cijeli Prilog Uredbi (EZ) br. 499/96.
            
         
               (10)
            
            
               Uredbu (EZ) 499/96 treba stoga na odgovarajući način izmijeniti.
            
         
               (11)
            
            
               U skladu s Odlukom 2010/674/EU nove carinske kvote za određenu ribu i proizvode ribarstva moraju se primjenjivati od 1. ožujka 2011. Stoga se i ova Uredba treba primjenjivati od istoga datuma.
            
         
               (12)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Uredba (EZ) br. 499/96 mijenja se kako slijedi:
   
               1.
            
            
               naslov se zamjenjuje sljedećim:
               „otvaranje i predviđanje upravljanja carinskim kvotama Unije za određenu ribu i proizvode ribarstva podrijetlom s Islanda”;
            
         
               2.
            
            
               članak 1. zamjenjuje sljedećim:
               „Članak 1.
               1.   Kada se proizvodi podrijetlom s Islanda navedeni u Prilogu puštaju u slobodni promet u Europskoj uniji, oni ispunjavaju uvjete za izuzeće od plaćanja carina u granicama carinskih kvota, tijekom razdoblja i u skladu s odredbama iz ove Uredbe.
               2.   Uvoz ribe i proizvoda ribarstva navedenih u Prilogu ispunjavaju uvjete za carinske kvote iz stavka 1. samo ako je prijavljena carinska vrijednost najmanje jednaka referentnoj cijeni koja je utvrđena ili će se utvrditi, u skladu s člankom 29. Uredbe (EZ) br. 104/2000 od 17. prosinca 1999. o zajedničkom uređenju tržišta proizvodima ribarstva i akvakulture (7).
               3.   Primjenjuju se odredbe Protokola 3. uz Sporazum između Europske ekonomske zajednice i Republike Islanda o određenju pojma proizvoda s podrijetlom i utvrđuje organizacija upravne suradnje, kako je zadnje izmijenjeno Odlukom br. 2/2005 Zajedničkog odbora Europska zajednica-Island od 22. prosinca 2005. (8).
               4.   Pogodnost carinskih kvota pod rednim brojevima 09.0792 i 09.0812 ne daje se proizvodima prijavljenima za puštanje u slobodni promet tijekom razdoblja od 15. veljače do 15. lipnja.
            
         
               3.
            
            
               u članku 2. drugi stavak zamjenjuje se sljedećim:
               „Međutim, članak 308.c, stavci 2. i 3. Uredbe (EEZ) br. 2454/93 ne primjenjuju se na carinske kvote pod rednim brojevima 09.0810, 09.0811 i 09.0812.”;
            
         
               4.
            
            
               članak 3. zamjenjuje se sljedećim:
               „Članak 3.
               Ako se carinske kvote pod rednim brojevima 09.0810, 09.0811 i 09.0812 ne iskoriste u cijelosti za razdoblje carinske kvote od 1. ožujka 2011. do 30. travnja 2011., preostale se količine prenose na odgovarajuće carinske kvote za razdoblje od 1. svibnja 2011. do 30. travnja 2012.
               U tu svrhu iskorištavanje carinskih kvota koje se primjenjuju od 1. ožujka 2011. do 30. travnja 2011. zaustavlja se drugog radnog dana u Komisiji nakon 1. rujna 2011. Sljedećeg radnog dana neiskorištene količine tih carinskih kvota stavljaju se na raspolaganje u okviru odgovarajuće carinske kvote koja se primjenjuje od 1. svibnja 2011. do 30. travnja 2012.
               Od drugog radnog dana u Komisiji nakon 1. rujna 2011. nisu moguća retroaktivna iskorištavanja ni povrati određenih carinskih kvota koje se primjenjuju od 1. ožujka 2011. do 30. travnja 2011.”;
            
         
               5.
            
            
               Prilog se zamjenjuje tekstom iz Priloga ovoj Uredbi.
            
         Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. ožujka 2011.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. veljače 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 75, 23.3.1996., str. 8.
   
      (2)  SL L 291, 9.11.2010., str. 1.
   
      (3)  SL L 17, 21.1.2000., str. 22.
   
      (4)  SL L 131, 18.5.2006., str. 1.
   
      (5)  SL L 61, 28.2.2007., str. 28.
   
      (6)  SL L 256, 7.9.1987., str. 1.
   
      (7)  SL L 17, 21.1.2000., str. 22.
   
      (8)  SL L 131, 18.5.2006., str. 1.”;
   PRILOG
   
      
         „PRILOG
         Neovisno o pravilima za tumačenje kombinirane nomenklature, tekst naziva proizvoda treba uzeti samo kao naznaku, pri čemu je povlašteni režim utvrđen, u kontekstu ovog Priloga, opsegom oznaka KN, kako postoje u trenutku donošenja ove Uredbe. Ako su naznačene ex oznake KN, povlašteni režim se utvrđuje primjenom oznake KN i odgovarajućeg naziva zajedno.
         
                     Redni br.
                  
                  
                     Oznaka KN
                  
                  
                     Pod-odjeljak TARIC
                  
                  
                     Naziv proizvoda
                  
                  
                     Kvotno razdoblje
                  
                  
                     Količina kvote (u tonama neto težine osim ako nije drukčije naznačeno)
                  
                  
                     Carina unutar kvote (u %)
                  
               
                     09.0792
                  
                  
                     ex 0303 51 00
                  
                  
                     10
                     20
                  
                  
                     Haringe vrsta Clupea harengus ili Clupea pallasii, smrznute, isključujući jetra i ikru, za industrijsku proizvodnju (1) (1)
                  
                  
                  
                     Od 1.1. do 31.12.
                  
                  
                     950
                  
                  
                     0
                  
               
                     09.0812
                  
                  
                     0303 51 00
                  
                  
                      
                  
                  
                     Haringe vrsta Clupea harengus ili Clupea pallasii, smrznute, isključujući jetra i ikru (1)
                  
                  
                  
                     Od 1.3.2011. do 30.4.2011.
                  
                  
                     1 900
                  
                  
                     0
                  
               
                     Od 1.5.2011. do 30.4.2012.
                  
                  
                     950
                  
               
                     Od 1.5.2012. do 30.4.2013.
                  
                  
                     950
                  
               
                     Od 1.5.2013. do 30.4.2014.
                  
                  
                     950
                  
               
                     09.0793
                  
                  
                     0302 12 00
                     0304 19 13
                     0304 29 13
                  
                  
                      
                  
                  
                     Pacifički losos (Oncorhynchus nerka, Oncorhynchus gorbuscha, Oncorhynchus keta, Oncorhynchus tschawytscha, Oncorhynchus kisutch, Oncorhynchus masou i Oncorhynchus rhodurus), atlantski losos (Salmo salar) i mladica (Hucho hucho)
                  
                  
                     Od 1.1. do 31.12.
                  
                  
                     50
                  
                  
                     0
                  
               
                     09.0794
                  
                  
                     0302 23 00
                  
                  
                      
                  
                  
                     List (Solea spp.), svjež ili rashlađen, osim ribljih fileta i ostalog ribljeg mesa iz tarifnog broja 0304
                  
                  
                     Od 1.1. do 31.12.
                  
                  
                     250
                  
                  
                     0
                  
               
                     0302 29
                  
                  
                      
                  
                  
                     Patarače (Lepidorhombus spp.) i ostale ribe iz reda plosnatica, svježe ili rashlađene, osim ribljih fileta i ostalog ribljeg mesa iz tarifnog broja 0304
                  
               
                     ex 0302 69 82
                  
                  
                     10
                  
                  
                     Ugotica pučinka (Micromesistius poutassou ili Gadus poutassou), svježa ili rashlađena, osim ribljih fileta i ostalog ribljeg mesa iz tarifnog broja 0304
                  
               
                     0303 32 00
                  
                  
                      
                  
                  
                     Iverak (Pleuronectes platessa), smrznut, osim ribljih fileta i ostalog ribljeg mesa iz tarifnog broja 0304
                  
               
                     0303 62 00
                     0303 79 98
                  
                  
                      
                  
                  
                     Patagonski i antarktički zuban (Dissostichus spp.) i ostala morska riba, osim ribljih fileta i ostalog ribljeg mesa iz tarifnog broja 0304
                  
               
                     0304 19 01
                     0304 19 03
                     0304 19 18
                  
                  
                      
                  
                  
                     Fileti nilskog ostriža (Lates niloticus), riba iz reda somovki (Pangasius spp.) i ostala slatkovodna riba, svježa ili rashlađena
                  
               
                     0304 19 33
                  
                  
                      
                  
                  
                     Fileti crnog bakalara (Pollachius virens), svježi ili rashlađeni
                  
               
                     0304 19 35
                  
                  
                      
                  
                  
                     Fileti škarpine (Sebastes spp.), svježi ili rashlađeni
                  
               
                     0304 11 10
                     0304 12 10
                  
                  
                      
                  
                  
                     Fileti sabljarke (Xiphias gladius) i patagonskog i antarktičkog zubana (Dissotichus spp.), svježi ili rashlađeni
                  
               
                     ex 0304 19 39
                  
                  
                     10
                     20
                     60
                     70
                     75
                     80
                     85
                     90
                  
                  
                     Ostali riblji fileti, osim fileta haringe i skuše, svježi ili rashlađeni
                  
               
                     0304 11 90
                     0304 12 90
                     0304 19 99
                  
                  
                      
                  
                  
                     Ostalo riblje meso (neovisno je li mljeveno ili ne), svježe ili rashlađeno
                  
               
                     0304 29 01
                     0304 29 03
                     0304 29 05
                     0304 29 18
                  
                  
                      
                  
                  
                     Smrznuti fileti nilskog ostriža (Lates niloticus), riba iz reda somovki (Pangasius spp.), tilapije (Oreochromis spp.) i ostale slatkovodne ribe
                  
               
                     0304 99 31
                  
                  
                      
                  
                  
                     Smrznuto meso bakalara vrste Gadus macrocephalus
                     
                  
               
                     0304 99 33
                  
                  
                      
                  
                  
                     Smrznuto meso bakalara vrste Gadus morhua
                     
                  
               
                     0304 99 39
                  
                  
                      
                  
                  
                     Smrznuto meso bakalara vrste Gadus ogac i smrznuto riblje meso vrste Boreogadus saida
                     
                  
               
                     0304 99 41
                  
                  
                      
                  
                  
                     Smrznuto meso crnog bakalara (Pollachius virens)
                  
               
                     ex 0304 99 51
                  
                  
                     11
                     15
                  
                  
                     Smrznuto meso oslića (Merluccius spp.)
                  
               
                     0304 99 71
                  
                  
                      
                  
                  
                     Smrznuto meso ugotice pučinke (Micromesistius poutassou ili Gadus poutassou)
                  
               
                     ex 0304 99 99
                  
                  
                     20
                     25
                     30
                     40
                     50
                     60
                     65
                     69
                     70
                     81
                     89
                     90
                  
                  
                     Ostalo smrznuto riblje meso, osim skuše
                  
               
                     09.0811
                  
                  
                     0304 19 35
                  
                  
                      
                  
                  
                     Fileti škarpine (Sebastes spp.), svježi ili rashlađeni
                  
                  
                     Od 1.3.2011. do 30.4.2011.
                  
                  
                     1 500
                  
                  
                     0
                  
               
                     Od 1.5.2011. do 30.4.2012.
                  
                  
                     750
                  
               
                     Od 1.5.2012. do 30.4.2013.
                  
                  
                     750
                  
               
                     Od 1.5.2013. do 30.4.2014.
                  
                  
                     750
                  
               
                     09.0795
                  
                  
                     0305 61 00
                  
                  
                      
                  
                  
                     Haringe (Clupea harengus, Clupea pallasii), soljene, ali nesušene niti dimljena i haringa u salamuri
                  
                  
                     Od 1.1. do 31.12.
                  
                  
                     1 750
                  
                  
                     0
                  
               
                     09.0796
                  
                  
                     0306 19 30
                  
                  
                      
                  
                  
                     Smrznuti škampi (Nephrops norvegicus)
                  
                  
                     Od 1.3.2011. do 30.4.2011.
                  
                  
                     1 040
                  
                  
                     0
                  
               
                     Od 1.5.2011. do 30.4.2012.
                  
                  
                     520
                  
               
                     Od 1.5.2012. do 30.4.2013.
                  
                  
                     520
                  
               
                     Od 1.5.2013. do 30.4.2014.
                  
                  
                     520
                  
               
                     09.0797
                  
                  
                     1604 12 91
                     1604 12 99
                  
                  
                      
                  
                  
                     Ostala pripremljena ili konzervirana haringa, cijela ili u komadima, ali ne mljevena
                  
                  
                     Od 1.1. do 31.12.
                  
                  
                     2 400
                  
                  
                     0
                  
               
                     09.0798
                  
                  
                     1604 19 98
                  
                  
                      
                  
                  
                     Ostala pripremljena ili konzervirana riba, cijela ili u komadima, ali ne mljevena
                  
                  
                     Od 1.1. do 31.12.
                  
                  
                     50
                  
                  
                     0
                  
               
                     ex 1604 20 90
                  
                  
                     20
                     30
                     35
                     50
                     60
                     90
                  
                  
                     Ostala pripremljena ili konzervirana riba, osim haringe i skuše
                  
               
   
   
      (1)  Unos pod ovaj podbroj podliježe uvjetima utvrđenim u odgovarajućim odredbama Zajednice (vidjeti članke 291. do 300. Uredbe (EEZ) br. 2454/93 (SL L 253, 11.10.1993., str. 1.)).
   
      (2)  Budući da se carina utvrđena po načelu najpovlaštenije države ne plaća od 15. veljače do 15. lipnja, prednosti ove carinske kvote ne daju se proizvodima koji su prijavljeni za puštanje u slobodni promet tijekom tog razdoblja.”